Otázka č. 1:
Vážený verejný obstarávateľ,
žiadame o jednoznačné vysvetlenie, resp. upresnenie spôsobu výpočtu finančnej hodnoty predkladaných referencií:
Ak uchádzač predkladá referenciu na stavebné práce (napr. komplexnú rekonštrukciu cesty I. triedy, výstavbu alebo rekonštrukciu mostného objektu) v rámci ktorej bola ako jedna z technologických častí realizovaná aj pokládka hutnených asfaltových zmesí podľa normových parametrov v zmysle súťažných podkladov, bude verejný obstarávateľ do požadovaného finančného objemu (min. 40 000 000 EUR bez DPH) započítavať celkovú zmluvnú cenu takéhoto diela, alebo bude striktne započítavať iba finančnú hodnotu pripadajúcu výhradne na samotnú technologickú zložku pokládky hutnených asfaltových zmesí ?
Odpoveď č. 1:
Verejný obstarávateľ uvádza, že na účely preukázania splnenia predmetnej podmienky účasti sa do požadovanej kumulatívnej hodnoty, ako aj do hodnoty minimálne jednej zákazky požadovanej hodnoty, započítava hodnota uskutočnených stavebných prác spočívajúcich výlučne v pokládke hutnených asfaltových zmesí, pričom nie je prípustné započítať do prác aj frézovanie starého asfaltu a práce súvisiace s úpravou komunikácie.
Verejný obstarávateľ uvádza, že uvedené explicitne vyplýva zo stanovenej podmienky účasti, pričom týmto vysvetlením nedochádza k zmene ani doplneniu súťažných podkladov.


